b'\n_START_ARTICLE_\nAirbnb\n_START_SECTION_\nKonsept\n_START_PARAGRAPH_\nAirbnb tillater folk \xc3\xa5 leie ut hele eller deler av sitt eget hjem til reisende med behov for overnatting. Nettstedet tilbyr en plattform for \xc3\xa5 etablere kontakt mellom vert og gjest, og er ansvarlig for h\xc3\xa5ndtering av betalingstransaksjonen. Nettstedet formidler mer enn 2 000 000 private overnattingssteder i 192 land fordelt p\xc3\xa5 mer enn 33 000 byer. Fra etableringen i november 2008 til juni 2012 er mer enn 10 millioner overnattinger booket gjennom Airbnb.\n_START_SECTION_\nHistorie\n_START_PARAGRAPH_\nAirbnb ble stiftet i november 2008 av Brian Chesky, Joe Gebbia og Nathan Blecharczyk i San Francisco. Den opprinnelige finansieringen er hentet fra inkubator Y Combinator. Senere har ogs\xc3\xa5 Greylock Partners, Sequoia Capital og Ashton Kutcher investert i selskapet.'